Dmitrij Barannik

Dmitrij Petrovitsj Barannik (russisk: Дмитрий Петрович Баранник; født 9. november 1963 i Leningrad) er en russisk fotballtrener og tidligere spiller. Barannik var forsvarsspiller og defensiv midtbanespiller, og spilte i Norge i flere år, blant annet var han kaptein på Strømsgodset.

Barannik spilte for Zenit Leningrad (1981–90), Mjølner (1991–94), Strømsgodset (1995–97) og Lyn (1998). Han ble sovjetisk seriemester med Zenit i 1984, og tapende cupfinalist med Strømsgodset i 1997.

Da Barannik ble hentet til Strømsgodset valgte trener Dag Vidar Kristoffersen å omskolere ham fra hans vante rolle på midtbanen til midtstopperplass hvor lagets direkte spillestil dro bedre nytte av hans gode plasseringsevne og presise venstrefot.

I 1998 ble Barannik trener ved fotballavdelingen ved Norges Toppidrettsgymnas, en jobb han kombinerte med spill i Lyn. I 2000 ble Barannik Lars Tjærnås' assistenttrener i L/F Hønefoss. Barannik gikk fra jobben sommeren 2001 på grunn av belastningene rundt klubbens trenerskrifte. Han begynte deretter som talentutvikler i Stabæk. Senere gikk han tilbake til NTG, før han i 2005 gikk til Lyn som spillerutvikler. Før 2007-sesongen ble Brannik trener i Asker. Barannik gikk senere i 2007 til den russiske klubben Lokomotiv Moskva der han ble sportslig utvikler. Han ble i Lokomotiv Moskva fram til 2009 og var også en periode visepresident i klubben.

Referanser

Eksterne lenker 
 
 Spillerprofil på Strømsgodsets offisielle hjemmeside
 Presentasjon på LynFotball.net (1998)

Russiske fotballspillere
Fotballspillere for Strømsgodset TF
Fotballspillere for Lyn Fotball
Fotballspillere for FK Zenit St. Petersburg
Fotballspillere for FK Mjølner
Russiske fotballtrenere
Personer fra Sankt Petersburg